Diari Oficial de la Generalitat Valenciana


Sumari del DOGV 8723, del 22-01-2020 (2020/404)

Extracte de la Resolució de 30 de desembre de 2019, de la Conselleria d'Educació, Cultura i Esport, per la qual es convoca la concessió de subvencions destinades a finançar la reforma i modernització d'instal·lacions i equipament d'espais escènics existents en 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8723

Data del DOGV
:   22-01-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/404


Data del document
:   30-12-2019

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 30 de desembre de 2019, de la Conselleria d'Educació, Cultura i Esport, per la qual es convoca la concessió de subvencions destinades a finançar la reforma i modernització d'instal·lacions i equipament d'espais escènics existents en 2020. [2020/404]  
BDNS (identif.): 492186.  
De conformitat amb el que disposen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar a la base de dades nacional de subvencions. Així mateix, està disponible en l'adreça web:   
http://www.gva.es/va/inicio/procedimientos'id\_proc=19183  
  
Primer. Beneficiaris  
Podran sol·licitar aquestes subvencions:  
a) Les persones físiques i jurídiques, públiques o privades, que tinguen la propietat dels immobles on s'ubiquen els espais escènics en els quals es pretenga dur a terme la inversió.  
b) Els ens i organismes públics amb personalitat jurídica pròpia, creats per entitats locals, si els correspon la gestió dels espais escènics i han estat autoritzats per aquestes per prendre part en la corresponent convocatòria. En aquest cas, la sol·licitud de la subvenció, així com l'execució i justificació de la inversió, corresponen a l'ens o organisme autònom, i les obligacions referides a l'ús de l'immoble a qui ostente la propietat d'aquest.  
c) Les empreses, entitats i persones físiques o jurídiques de naturalesa privada, gestores de sales públiques o privades, si han sigut autoritzades pels seus propietaris per a la realització d'obres o equipaments. L'ens gestor serà responsable de la sol·licitud de la subvenció i de l'execució de la inversió i de la justificació. Les obligacions d'ús o destinació de la sala seran assumides pel beneficiari i, subsidiàriament, pel propietari d'aquesta, d'acord amb el que es disposa en les bases reguladores.  
  
  
Segon. Objecte  
Es convoca la concessió de subvencions destinades a finançar la reforma i modernització d'instal·lacions i equipament d'espais escènics existents en 2020.  
  
Tercer. Bases reguladores  
Les bases reguladores d'aquestes subvencions van ser aprovades per l'Ordre 44/2017, de 5 de desembre, de la Conselleria d'Educació, Investigació, Cultura i Esport (DOGV 15.12.2017).  
  
Quart. Dotació pressupostària  
1. L'import màxim per a concedir és d'1.000.000,00 d'euros, que es finançarà amb càrrec al capítol VII del programa 454.10, Promoció cultural, patrimoni artístic i museus, línia S8224000, dels pressupostos de la Generalitat per 2020.  
2. Per tractar-se d'una despesa de tramitació anticipada, la resolució d'aquesta convocatòria i, per tant, la concessió de les ajudes queden condicionades a l'efectiva existència de crèdit adequat i suficient en els pressupostos de la Generalitat per al 2020.  
  
Cinqué. Termini de presentació de sol·licituds  
El termini de presentació de sol·licituds serà de quinze dies a comptar de l'endemà de la publicació de la resolució de convocatòria en el Diari Oficial de la Generalitat Valenciana.  
  
Sisé. Altres dades  
1. En aquesta convocatòria només s'admetran sol·licituds que inclouen projectes d'inversió el pressupost d'execució material dels quals no supere els 70.000,00 euros, IVA i altres conceptes exclosos, en els termes que preveu la base 2 de les bases reguladores. El percentatge d'aportació que s'aplicarà el 2020 als projectes subvencionats és el 70 % del cost de la inversió, tal com està definit en les bases reguladores.  
2. Els restants requisits per poder sol·licitar aquestes subvencions són els que es determinen en les bases reguladores d'aquesta convocatòria i especialment en la base 2.  
3. Els criteris de valoració que es tindran en compte per a la concessió d'aquestes subvencions són els indicats en la base 6 de les bases reguladores que regeixen aquesta convocatòria. La puntuació mínima per obtindre aquesta ajuda en 2020 serà de 28 punts.  
4. El termini per presentar la documentació justificativa de l'execució de les inversions subvencionades finalitza el 9 de novembre de 2020.  
  
València, 30 de desembre 2019.- El conseller d'Educació, Cultura i Esport: Vicent Marzà i Ibáñez.